Diari Oficial de la Generalitat Valenciana


Sumari del DOGV 6015, del 18-05-2009 (2009/5283)

Notificació a Caramina, CB, de la resolució de 20 de gener de 2009, de la secretària autonòmica de Turisme i directora de l'Agència Valenciana del Turisme, per la qual es procedix a la revocació del títol-llicència d'agència de viatges.
--------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6015

Data del DOGV
:   18-05-2009

Secció del DOGV
:   V. ANUNCIS - C) ALTRES ASSUMPTES

Número del document
:   2009/5283


Data del document
:   20-01-2009

Organisme emissor
:   Conselleria de Turisme

Tipus de document
:   Edicte

Notificació a Caramina, CB, de la resolució de 20 de gener de 2009, de la secretària autonòmica de Turisme i directora de l'Agència Valenciana del Turisme, per la qual es procedix a la revocació del títol-llicència d'agència de viatges. [2009/5283]  
Per no haver sigut possible notificar de forma personal i directa a l'interessada l'escrit sobre la revocació del títol-llicència d'agència de viatges a la comunitat de béns Caramina, CB, com a titular de l'agència de viatges Caramina, és procedent la seua exposició en el tauler d'edictes d'eixa corporació, a l'efecte del que disposa l'article 59.4 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú.   
València, 4 de maig de 2009.- La cap de l'Àrea de Producte: Isabel Palafox Gámir.  
Vist l'expedient tramitat sobre revocació del títol-llicència d'agència de viatges de la comunitat de béns Caramina, CB.  
Atés que:  
1. Mitjançant una resolució de data 6 de setembre de 2006, es va concedir el títol-llicència d'agència de viatges a la comunitat de béns Caramina, CB, CIF Q47453324, amb nom comercial Caramina i casa central a Massanasa (València), avinguda Blasco Ibáñez, número 27 b, sent-li assignat el codi d'identificació CV-m862-V.  
2. Mitjançant un escrit de data 4 de novembre de 2008, se li va notificar que l'entitat ACC Seguros, havia comunicat a esta Conselleria de Turisme que havia procedit a l'anul·lació de la pòlissa d'assegurança de caució A6-000557-30, prestada per esta companyia a favor de la comunitat de béns Caramina, CB, CIF O36536878 i que correspon a la fiança que l'article 14.1 del Decret 20/97, d'11 de febrer, del Consell, pel qual s'aprova el reglament d'Agències de Viatges de la Comunitat Valenciana, el qual establix que les agències de viatges hauran de mantindre en permanent vigència.  
En este mateix escrit se li comunicava la concessió d'un termini de 15 dies perquè presentara davant d'esta administració la corresponent carta de pagament justificativa del depòsit d'una nova fiança davant del servici territorial d'Economia, Hisenda i Ocupació corresponent, amb l'advertiment que de no fer-ho i, d'acord amb l'article 11 de l'esmentat Decret 20/97, seria causa de revocació del títol-llicència d'agència de viatges, constant en l'expedient justificant de recepció de l'escrit de data 13 de desembre de 2008.  
3. Transcorregut el termini assenyalat i no havent-se aportat cap documentació respecte d'això, és procedent la revocació del títol-llicència d'agència de viatges que tenia concedit.  
Fonaments de dret  
1. L'article 10 del Decret 20/1997, d'11 de febrer, del Consell, pel qual s'aprova el reglament d'Agències de Viatges de la Comunitat Valenciana, assenyala que «la revocació del títol-llicència d'agència de viatges es farà mitjançant una resolució motivada de l'Agència Valenciana del Turisme, prèvia tramitació del corresponent expedient».  
2. L'article 14, punt 1, del Decret 20/1997, establix que «les agències de viatges estaran obligades a constituir i mantindre en permanent vigència una fiança per a respondre del compliment de les obligacions derivades de la prestació dels seus servicis davant dels contractants dels seus servicis».  
3. L'article 11, lletra b), de l'esmentat reglament establix com a causa de revocació del títol-llicència d'agència de viatges la no reposició de la garantia en la quantia i termini previst en l'article 14.  
4. L'article 14.4 del referit Decret 20/1997, en el qual s'establix que «la fiança no podrà ser cancel·lada durant la tramitació d'un expedient de revocació, renúncia o baixa de llicència, ni fins després de transcorregut un any des que la resolució del corresponent expedient siga ferm».  
En compliment de la normativa anteriorment citada, la secretària autonòmica de Turisme i directora de l'Agència Valenciana del Turisme, en virtut de les atribucions conferides per l'article 9.2.I del Decret 209/2004, de 8 d'octubre, del Consell, (DOCV de 13 d'octubre de 2004), resol:  
Revocar el títol-llicència d'agència de viatges a Caramina, CB, CIF T44421954, amb nom comercial Caramina i casa central a Massanassa (València), avinguda Blasco Ibáñez, número 27 b i codi d'identificació CV-m862-V. Així mateix, es comunica que la fiança dipositada al seu dia serà cancel·lada transcorregut un any des de la fermesa de la present resolució.  
Cosa que es notifica de conformitat amb el que disposen els articles 58 i 59 de la vigent Llei de Règim Jurídic de les Administracions Públiques i del Procediment Administratiu Comú.  
Contra esta resolució, que no posa fi a la via administrativa, podrà interposar-se recurs d'alçada davant de la consellera de Turisme i presidenta de la l'Agència Valenciana del Turisme en el termini d'un mes, comptat des de l'endemà de la recepció de la notificació d'esta, d'acord amb el que establix els articles 114 i 115 en relació amb el 48.2 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú.   
València, 20 de gener de 2009.- La secretària autonòmica de Turisme i directora de l'Agència Valenciana del Turisme: Mª Victòria Palau Tárrega.